
CONVENI DE COL.LABORACIÓ PER A LA DINAMITZACIÓ DE L’ACTIVITAT COMERCIAL I DE SERVEIS ENTRE L’AJUNTAMENT DE MOLLET DEL VALLÈS I L’ASSOCIACIÓ D’ AUTÒNOMS DONES I  HOMES EMPRENEDORS DE CATALUNYA S.XXI ( ADHEC S.XXI).

Mollet del Vallès, 3 de maig de 2021


REUNITS

D’una part, Josep Monràs i Galindo, alcalde de l’Ajuntament de Mollet del Vallès, que actua en nom i representació d’aquest Ajuntament en ús de les facultats que li són conferides pel Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.

I de l’altra, el Sr. Lluís Farré Rajau,  amb DNI 37271895-G, president de l’Associació de Dones i Homes Emprenedors de Catalunya Segle XXI (endavant ADHEC XXI), que actua en nom i representació de l’esmentada entitat municipal, en virtut dels seus estatuts socials. 

Ambdues parts, considerant-se amb mútua capacitat i legitimació per a convenir i obligar-se, i en presència del secretari accidental de la corporació, Valentín Gómez Sánchez, que dóna fe de la signatura d’aquest conveni, de conformitat amb l’article 3.2.i) del Reial Decret Legislatiu 128/2018, de 16 de març, pel que es regula el règim jurídic dels funcionaris d’Administració Local amb habilitació de caràcter nacional.


DECLAREN

Primer.- Que ADHEC s. XXI consta inscrita en el Registre Municipal d’Entitats Ciutadanes amb el núm. 10.01.264 i té com a finalitat segons l’art 2.b) dels seus estatuts, exigir a les Administracions i poder públics que posin en funcionament mesures econòmiques, polítiques i legislatives, així com accions de foment dirigides a organitzar els col·lectius representats, amb la finalitat de defensar els seus interessos, la millora de les seves condicions de treball i, en general, del seu nivell de qualitat de vida. 

Segon.- Que l’Ajuntament i l’associació ADHEC tenen com a interès mutu col·laborar amb l’objectiu de potenciar, impulsar i dinamitzar l’activitat comercial i de serveis de la ciutat. 

Tercer.- Que en el pressupost municipal per aquest any 2021 hi ha previst un import econòmic a favor de l’associació ADHEC s. XXI, per un import de 10.000 € i amb càrrec a la partida I0 2412 48943.

Quart.- És objecte d’aquest conveni la col·laboració entre l’Ajuntament de Mollet del Vallès i l’Associació ADHEC s. XXI per establir la finalitat de la subvenció prevista nominativament en el pressupost municipal per a l’any 2021. 


CLÀUSULES

Primera.- Acceptació i pagament de la subvenció 

L’Associació ADHEC S.XXI accepta la subvenció de 10.000 € atorgada per l’Ajuntament.

El pagament de la subvenció es realitzarà una vegada s’hagin justificat les despeses d’acord amb el que es preveu a la clàusula sisena d’aquest conveni. No obstant, l’Ajuntament abonarà a l’entitat unes bestretes a compte de l’import total de la subvenció en els terminis següents:

	A partir de la signatura del conveni 
	5000,00 €

	Entre el 1 i 31 d’ octubre 2021 
	5000,00 €




Segona.- Compromisos 


ADHEC S.XXI es compromet a col·laborar en la gestió, i sota les directius de  l’Ajuntament de Mollet del Vallès, en els programes i actuacions que es descriuen en aquest conveni i/o en addendes complementaries. Per a l’any 2021 l’Ajuntament i ADHEC acorden que les activitats objecte de conveni seran:  

· La col·laboració en la implementació de les accions que conté el Pla per a la protecció social, la reactivació econòmica i l’impuls de l’ocupació, en la part adreçada a ajudar al teixit comercial i de serveis de la ciutat a pal·liar l’impacte econòmic i social de la pandèmia de la Covid-19 en l’activitat econòmica de la ciutat.

· Així mateix col·laborarà en la participació i organització de totes aquelles accions i campanyes promocionals organitzades per l’Ajuntament de Mollet del Vallès i/o els seus ens instrumentals amb l’objectiu de reactivar el sector comercial i de serveis de la ciutat


L’entitat haurà de presentar un pla de treball, acordat amb l’Ajuntament, on es detalli la programació de tasques a realitzar i els recursos humans que es proposa destinar. 



Tercera.- Gestió dels compromisos

ADHEC s. XXI es compromet a aportar els recursos organitzatius i humans per desenvolupar les activitats consensuades. Els membres de l'Associació no adquiriran relació laboral alguna amb l'Ajuntament com a conseqüència de la seva signatura; i en cap cas tindrà l’Ajuntament responsabilitat derivada de l’incompliment amb tercers per part d’ ADHEC. 

L’Ajuntament es compromet a donar el suport tècnic i infraestructural necessari en el desenvolupament de les actuacions programades detallades en aquest conveni. 


Quarta.- Obligacions de l’Associació de Dones i Homes Emprenedors de Catalunya Segle XXI (ADHEC) 

És obligació de l’entitat tenir vigents i registrats segons normativa els estatuts, càrrecs i modificacions orgàniques, a més de complir la normativa vigent laboral. 
De la mateixa manera, serà obligació de l’entitat tenir actualitzats els llibres i registres comptables, per tal de facilitar la deguda justificació de la subvenció i la comprovació del compliment de les condicions establertes.


Cinquena.- Documents i elements de difusió derivats 

Totes les actuacions objecte d’aquest conveni així com els elements de difusió i la documentació generada, haurà d’estar supervisada, pels serveis tècnics responsables de comerç, imatge i comunicació de l‘Ajuntament de Mollet del Vallès. 

Caldrà utilitzar el logotip de l’Ajuntament segons el model  tipogràfic aprovat per la corporació. L’entitat no podrà fer ús del logotip de l’Ajuntament en qualsevol altra publicació que faci referència a opinions, judicis o manifestacions.


Sisena.-  Despeses subvencionables i justificació de la subvenció atorgada a ADHEC s. XXI 

Pel que fa a les despeses subvencionables: 

      1. Les despeses subvencionables han de correspondre a l’any 2021. 

2. Quan l’import de les despeses subvencionables superi la quantia de 6.010,12 euros    en subministraments o contractació de serveis de consultoria o assistència tècnica, ADHEC s. XXI haurà de sol·licitar com a mínim tres ofertes a diferents empreses amb caràcter previ a l’adquisició o contractació del servei. En el moment de justificar la subvenció, la còpia de la factura haurà d’acompanyar-se de còpia d’aquestes tres ofertes.

Als efectes de justificar la subvenció atorgada, ADHEC S.XXI abans del dia 31 de desembre de 2021, haurà de presentar a través de la seu electrònica de l’Ajuntament la  documentació següent:

1. Certificació del/de la secretari/ària d’ADHEC s. XXI  amb el vistiplau del/de la president/a, de conformitat amb el model de justificació de subvencions que es pot trobar a la pàgina web de l’Ajuntament (www.molletvalles.cat). 

2. Fotocòpies acarades pels funcionaris del Registre General d’Entrades de l’Ajuntament dels documents justificatius de les despeses realitzades que es relacionin en la certificació a què es refereix la lletra anterior. 

Els documents justificatius de les despeses realitzades s'han d'ajustar a la normativa mercantil i també a la fiscal en cas de ser susceptibles de practicar-se retencions a compte de l'Impost sobre la Renda de les Persones Físiques. 

3. Memòria detallada de les activitats realitzades per a la realització de les quals s’ha rebut subvenció. 

4. Un exemplar de la documentació i propaganda escrita i gràfica relativa a les activitats subvencionades. 


Setena.- Vigència, incompliment i extinció del conveni

Aquest conveni serà vigent fins al 31 de desembre de 2021.  

Aquest conveni s’extingirà per les causes previstes legalment i, en tot cas, per la denúncia o incompliment de les clàusules anteriors. L’Ajuntament es reserva el dret de rescindir el conveni si l’entitat no compleix els acords estipulats, o per qualsevol altra causa que consideri justificada, amb l’audiència prèvia a l’entitat. L’incompliment comportarà l’obligació de reintegrament dels fons rebuts, així com també si aquest deriva d’alguna de les causes previstes a l’article 37 de la Llei 38/2003, de 17 de novembre, General de Subvencions.


Vuitena.- Modificacions

Qualsevol modificació que alteri de forma important les estipulacions del present conveni haurà de formalitzar-se per a la seva validesa, per mutu acord d’ambdues parts, mitjançant la corresponent clàusula addicional. 
Novena.-  Seguiment, interpretacions i discrepàncies

L’Ajuntament realitzarà, en cas de considerar-ho oportú, les tasques de vigilància pertinents per tal de poder fer un seguiment del compliment de les obligacions. L’entitat col·laboradora restarà obligada a sotmetre´s a les actuacions de comprovació i control previstes en el paràgraf d) de l’article 15.1 de la Llei 38/2003, de 17 de novembre, General de Subvencions. 

Les discrepàncies que puguin sorgir en la interpretació o aplicació del conveni seran resoltes de mutu acord entre les parts. En darrer terme, atès que el conveni té caràcter administratiu, la jurisdicció contenciosa administrativa serà la competent per conèixer de qualsevol qüestió litigiosa derivada del mateix. 

Desena.- Normativa aplicable
 
En tot allò no previst en el conveni, i sense perjudici de la resolució de mutu acord entre ambdues parts, s’estarà al previst a la normativa aplicable i, en concret, a la Llei 26/2010, de 3 d’agost, de règim jurídic i de procediment de les administracions públiques de Catalunya; la Llei 39/2015, d’1 d’octubre, del procediment administratiu comú de les administracions publiques; la Llei 40/2015, d’1 d’octubre, de règim jurídic del sector públic i el RD Legislatiu 2/2003, de 28 d'abril, pel qual s'aprova el text refós de la Llei Municipal i de Règim Local de Catalunya, i la resta d’ordenament administratiu aplicable.

Al tractar-se d’un conveni de naturalesa subvencional, el règim jurídic aplicable serà el previst també a la Llei 38/2003, de 17 de novembre, General de Subvencions. 


I com a senyal de conformitat i d’acceptació, s’estén i signa aquest conveni per duplicat i a un sol efecte. 

	


	

	Josep Monràs i Galindo
Alcalde
	Lluís Farré Rajau 
President d’ADHEC s. XXI

	



	





Valentín Gómez Sánchez 
Secretari accidental

